
	1.
	Noteikumu projekts
30.1. būvniecības ieceres dokumentācijas un arhitektoniski mākslinieciskās izpētes izstrādes izmaksas, funkcionālā plānojuma un tehniskās specifikācijas izstrādes izmaksas, būvprojekta minimālā sastāvā un būvprojekta izstrādes izmaksas, projekta ekspertīžu izmaksas, autoruzraudzības un būvuzraudzības izmaksas un būvniecības jomu regulējošos normatīvajos aktos noteiktās attiecīgo būvspeciālistu obligātās apdrošināšanas izmaksas;
	Iebildums
Lai nodrošinātu horizontālā principa "Vienlīdzība, iekļaušana, nediskriminācija un pamattiesību ievērošana" (turpmāk - HP) īstenošanu un, lai ievērotu ANO Konvencijā par personu ar invaliditāti tiesībām noteikto vienlīdzīgu iespēju un nediskrimināciijas principu, aicinām paredzēt attiecināmās izmaksas vides un informācijas piekļūstamības ekspertu konsultācijām.
 
Piedāvātā redakcija
būvniecības ieceres dokumentācijas un arhitektoniski mākslinieciskās izpētes izstrādes izmaksas, funkcionālā plānojuma un tehniskās specifikācijas izstrādes izmaksas, būvprojekta minimālā sastāvā un būvprojekta izstrādes izmaksas, projekta ekspertīžu izmaksas, autoruzraudzības un būvuzraudzības izmaksas, vides un informācijas piekļūstamības ekspertu konsultāciju un būvniecības jomu regulējošos normatīvajos aktos noteiktās attiecīgo būvspeciālistu obligātās apdrošināšanas izmaksas;
	Monta Strupause (LM)

	2.
	Noteikumu projekts
44.2.2. veiktā vides un informācijas piekļūstamības pašnovērtējuma rezultāts, atbilstoši Labklājības ministrijas izstrādātajai metodikai un pašnovērtējumā iegūtais punktu skaits, aizpildot vides pieejamības pašnovērtējuma anketu (https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21). Finansējuma saņēmējam ir pienākums sniegt minēto informāciju, iesniedzot pēdējo maksājuma pieprasījumu par visu projekta periodu.
	Iebildums
Lai nodrošinātu horizontālā principa “Vienlīdzība, iekļaušana, nediskriminācija un pamattiesību ievērošana” atbilstību HP vadlīnijās [1] noteiktajam, lūdzam salāgot uzraudzības rādītāja redakciju ar kritēriju vērtēšanas metodikā iekļauto  HP rādītāju redakciju, kuras šobrīd nesakrīt.
[1] Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) (pieejamas šeit: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027
 
Piedāvātā redakcija
Veikto vides un informācijas piekļūstamības pašnovērtējumu skaits, atbilstoši LM izstrādātajai metodikai. Finansējuma saņēmējam ir pienākums sniegt minēto informāciju, iesniedzot pēdējo maksājuma pieprasījumu par visu projekta periodu.
	Monta Strupause (LM)

	3.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Iebildums
Lūdzam rast iespēju papildināt sadaļu ar informāciju par pasākuma ietekmes uz personu ar invaliditāti vienlīdzīgām iespējām un tiesībām aprakstu atbilstoši LM/TM vadlīnijām [1] , iekļaujot specifiskās un vispārīgās horizontālā principa “Vienlīdzība, iekļaušana, nediskriminācija un pamattiesību ievērošana” darbības, atbilstoši 26.10.2023 AK saskaņotajai vērtēšanas kritēriju piemērošanas metodikai.

[1] “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027), pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027.
 
Piedāvātā redakcija
4.1.1.1. pasākuma ietvaros tiks īstenotas darbības, kas veicina personu ar invaliditāti vienlīdzīgām iespējas un tiesības:
(Vispārīgās HP darbības)
-tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus
-īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos

(Specifiskās HP darbības)
-projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas un būvniecības procesā (attiecīgi pievienojot dokumentus, piem. konsultāciju protokolus u.c.);
-projektēšanas laikā un pirms objekta nodošanas ekspluatācijā publiskajai infrastruktūrai tiks veikts vides un informācijas piekļūstamības pašnovērtējums un iegūto punktu skaits nav zemāks par 8;
-plānojot būves dizainu, tiks ņemts vērā daudzveidības un iekļaušanas princips, balstoties uz cilvēku ar invaliditāti, tsk. bērnu, vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju;
-papildus būvnormatīvā LBN 200-21 noteiktajam, projekta ietvaros tiks īstenotas labās prakses darbības, kas īpaši veicina vides piekļūstamību cilvēkiem ar funkcionāliem traucējumiem

 
	Monta Strupause (LM)

	4.
	Anotācija (ex-ante)
8.1.10. uz dzimumu līdztiesību
	Iebildums
Lūdzam rast iespēju papildināt sadaļu ar informāciju par pasākuma ietekmes dzimumu līdztiesību aprakstu atbilstoši LM/TM vadlīnijām [1], iekļaujotispārīgās horizontālā principa "Vienlīdzība, iekļaušana, nediskriminācija un pamattiesību ievērošana" darbības, atbilstoši 26.10.2023 AK saskaņotajai vērtēšanas kritēriju piemērošanas metodikai.

[1] “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027), pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027.
Piedāvātā redakcija
Ierosinātā redakcija:
4.1.1.1. pasākuma ietvaros tiks īstenotas darbības, kas veicina dzimumu līdztiesību:
(Vispārīgās HP darbības)
-sievietēm un vīriešiem tiks nodrošināta vienāda samaksa par vienādas vērtības darbu (t.sk. piemērota vienlīdzīgas bonusu sistēma, veselības apdrošināšana u.c.);
-īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos
	Monta Strupause (LM)

	5.
	Anotācija (ex-ante)
8.2. Cita informācija
	Iebildums
Saskaņā ar MK noteikumu projekta 2.punktu pasākuma projektu iesniegumu atlasi īsteno ierobežotas projektu iesniegumu atlases veidā.  Līdz ar ko projekta iesnieguma vērtēšanas kritērijs par  horizontālā principā "Vienlīdzība, iekļaušana, nediskriminācija un pamattiesību ievērošana" īstenošanu defilējams kā specifiskas atbilstības kritērijs un punktus par to nepiešķir. Lūdzam labot teksta daļu, kurā atrunāts projektu iesniegumu vērtēšanas kritērija veids. Projektu iesniegumu vērtēšanā tiks piemērots kvalitātes rādītājs horizontālajam principam “Vienlīdzība, iekļaušana, nediskriminācija un pamattiesību ievērošana”, kura izpilde vērtēšanā dod projektam papildu punktus, kas veicinās tādu projektu atlasi, kuri sniegs ieguldījumu horizontālā principa mērķu sasniegšanā.

 
Piedāvātā redakcija
Pasākums tiks īstenots ierobežotas projektu iesniegumu atlases veidā. Projektu iesniegumu vērtēšanā tiks piemērots horizontālā principa “Vienlīdzība, iekļaušana, nediskriminācija un pamattiesību ievērošana”  specifiskais atbilstības kritērijs.
	Monta Strupause (LM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam rast iespēju papildināt sadaļu ar informāciju, ka būvniecības procesā tiks nodrošinātas vides un informācijas piekļūstamības ekspertu konsultācijas, lai īpaši veicinātu vienlīdzīgas iespējas, nediskrimināciju un vides un informācijas piekļūstamību personām ar kustību, redzes, dzirdes vai garīga rakstura traucējumiem, senioriem un vecākiem ar maziem bērniem. 
Piedāvātā redakcija
-
	Inese Vilcāne (LM)



